Съдържание и условия:

**РАЗДЕЛ І. ОБЩИ УСЛОВИЯ. ОПИСАНИЕ.**

**Предмет на поръчката: "Ремонт и поддръжка на МПС, включително и резервни части, за срок от 36 месеца за нуждите на ТП ДГС Своге.**

**1.Вид на поръчката:** Открита процедура по реда на ЗОП.

 **2.Срок на поръчката:** 36 (тридесет и шест) календарни месеца, считано от деня на сключване на договора, или до изчерпване на финансовия ресурс.

 **3.Максимално допустима стойност за срока на изпълнение на поръчката** – до 60 000 /Шестдесет хиляди/ лева без ДДС.

**4.Място на изпълнение на договора –** Сервизни бази на Изпълнителя. Изпълнителят следва да разполага минимум с една сервизна база на територията на някоя от следните общини - Община Своге, Столична община, Община Мездра, Община Ботевград, както и в други населени места. В случай, че сервизната база на Изпълнителя е на повече от 50 км. от адреса на Възложителя /гр.Своге, ул.Звънче 2/ или на това разстояние има аварирал автомобил, транспортирането на автомобила от адреса/мястото на авариралия автомобил до сервиза и връщането му е за сметка на Изпълнителя.

Изпълнителят се задължава да обслужва и автомобили придобити от Възложителя по време на действие на сключения договор за изпълнение на поръчката, като спрямо тях се прилагат същите цени, както спрямо наличните към момента на подаване на офертата автомобили.

 **5.Критерий за оценка:**

 **5.1.** Обществената поръчка се възлага въз основа на икономически най-изгодната оферта, чрез прилагане на критерия **„Най – ниска цена”**, в съответствие с чл. 70, ал. 1 и чл. 70, ал. 2, т. 1 ЗОП.

 **5.2.** В случай, че предлаганите цени са равни, комисията провежда публично жребий за определяне на изпълнител между участниците, предложили равните цени.

 **Ценовите предложения със стойности, по-високи от обявените прогнозни стойности, няма да бъдат разглеждани и класирани.**

 **5.3.** Участникът, класиран от комисията на първо място, се определя за изпълнител на обществената поръчка.

 **6. Подаване на офертите:** заинтересованите лица, могат да участват само с една оферта. Не се допускат варианти. Срокът за подаване на офертата е съгласно Обявлението за поръчка**.** Всеки участник следва да осигури своевременното получаване на офертата от възложителя и когато офертата се представя чрез пощенска или друга куриерска услуга, същата следва да е постъпила в деловодството на ДГС Своге преди посочения краен срок за приемане на оферти, като в противен случай офертата не се приема и се връща на подателя.

 **7. Място на подаване на офертите:** Офертите се подават в деловодството на ТП ДГС Своге, на адрес гр. Своге, ул.Звънче 2, в запечатан непрозрачен плик, на който се посочва наименованието на процедурата, адрес за кореспонденция, телефон, електронен адрес на кандидата, както и лице за контакти. Офертите се подават до **11.04.2019г., 16,30ч.**

 **8. Дата, час и място на отваряне на офертите:** Офертите ще бъдат отворени, разгледани, оценени и класирани от комисия, която ще започне своята работа в часа и на датата, посочени в Обявлението за поръчка, а именно на **12.04.2019г., 10,00ч**.. При промяна на датата и часа на отварянето им, участниците се уведомяват чрез профила на купувача най-малко 48 часа преди новоопределения час.

 Отварянето ще се извърши в административната сграда на ТП ДГС Своге, ул. „Звънче 2, и на него могат да присъстват участниците в обществената поръчка или техни упълномощени представители.

 **9. Критерии за подбор и минимални изисквания, на които трябва да отговарят участниците –** същите се съдържат в Раздел ІІ от документацията за участие.

 **10. Обхват и изисквания** на дейностите, предмет на поръчката, се съдържат в Техническата спецификация, неразделна част от документацията за участие.

 **11. Изискване за съдържание на офертата** се съдържа в Раздел ІІІ от документацията за участие.

 **12. Образците и проектът на договора** – приложени към документацията.

 **13. Срок на валидност на офертите:** 90 (деветдесет) дни, считано от крайния срок за подаване на офертите.

 **14. Гаранция за изпълнение на договора -** в размер на 2 % (две на сто) от стойността на договора без ДДС.

14.1.Гаранцията за изпълнение на договора може да се представи под формата на:

* банкова гаранция (изготвя се пообразец на банката, която я издава, при условие че в гаранцията са вписани условията на Възложителя);
* парична сума, преведена по следната банкова сметка на ТП ДГС Своге:

**Банка:** Общинска банка АД

**Банкова сметка (IBAN): BG87SOMB91301058271701**

* застраховка, която обезпечава изпълнението чрез покритие на отговорността на изпълнителя.

Участникът, определен за изпълнител, избира сам формата на гаранцията за изпълнение.

14.2.Когато участникът избере гаранцията за изпълнение на договора да бъде банкова гаранция, тогава това трябва да бъде безусловна и неотменима банкова гаранция, в полза на ТП ДГС Своге и със срок на валидност – срока за изпълнение на договора. В случай, че банковата гаранция е издадена от чуждестранна банка, тя трябва да бъде авизирана чрез българска банка, която да потвърди автентичността на съобщението.

14.3.Ако избраният изпълнител избере да изпълни задълженията си за предоставяне на гаранция за изпълнение чрез сключване на застраховка, той трябва да предостави валидни застрахователни полици, които покриват единствено рисковете, свързани с реализацията на договора, и не може да бъдат използвани за обезпечаване на отговорността на изпълнителя по друг договор.

14.4.Гаранцията под формата на парична сума или банкова гаранция може да се предостави от името на изпълнителя за сметка на трето лице – гарант.

14.5.Условията и сроковете за задържане или освобождаване на гаранцията за изпълнение се уреждат в договора за обществена поръчка.

**15**.Сключване на договор

1.Възложителят сключва с определения изпълнител писмен договор за обществена поръчка, при условие че при подписване на договора се съберат следните документи:

1. документ за регистрация в съответствие с изискването по чл. 10, ал. 2 ЗОП

2. документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива;

3. определената гаранция за изпълнение на договора;

4. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.

**Документи, удостоверяващи липсата на основанията за отстраняване от процедурата, както и съответствието с поставените критерии за подбор:**

 1. за обстоятелствата по чл. 54, ал. 1, т. 1 и т.2 ЗОП - свидетелство за съдимост;

2. за обстоятелството по чл. 54, ал. 1, т. 3 ЗОП - удостоверение от органите по приходите и удостоверение от общината по седалището на възложителя и на кандидата или участника;

3. за обстоятелството по чл. 54, ал. 1, т. 6 ЗОП и по чл. 56, ал. 1, т. 4 ЗОП- удостоверение от органите на Изпълнителна агенция "Главна инспекция по труда";

4. за обстоятелствата по чл. 55, ал. 1, т. 1 ЗОП - удостоверение, издадено от Агенцията по вписванията.

5.Доказателства за завършено образование/притежавана професионална компетентност/-копия от дипломи на лицата, които ще са заети с изпълнение на услугата.

 **16. Обособени позиции -** Обществената поръчка не е разделена на обособени позиции.

**Мотиви за неразделяне на обществената поръчка на обособени позиции**:

В предмета на настоящата обществена поръчка са включени дейности, свързани с извършването на техническо обслужване – основен, текущ ремонт, профилактика, диагностика и ремонт на МПС, включително доставка на резервни части, материали и консумативи за МПС, собственост на ДГС Своге.

Тъй като при извършването на ремонта и профилактиката на автомобилите възниква необходимост от доставка на резервни части, което ще се установява от специалистите на Изпълнителя, осъществяващи дейностите по ремонт, профилактика и диагностика с цел спестяване на време за доставката на необходимите резервни части, е целесъобразно резервните части за извършването на услугата да се поръчват и доставят от Изпълнителя на ремонта и профилактиката на автомобилите. Дейностите са неразривно свързани по между си. Възлагането на услугата - основен, текущ ремонт, профилактика, диагностика и ремонт на МПС, и доставката на резервните части за извършването на ремонта на автомобилите  на отделни изпълнители би създало пречки във времеви аспект и би забавило изпълнението на дейностите.

РАЗДЕЛ Ii. изисквания към участниците

1. Изисквания към личното състояние на участниците

 Възложителят отстранява от участие в процедурата за възлагане на обществена поръчка, участник, за когото са налице или са възникнали преди или по време на процедурата основанията по чл.54, ал.1, т.1, т. 2, т.3, т. 4, т.5, т.6, т.7 и определените от възложителя обстоятелства по чл.55, ал.1, т.1 и т.5 от ЗОП, както следва:

* Възложителят отстранява от участие в процедура за възлагане на обществена поръчка кандидат или участник, когато:

1. е осъден с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;

2. е осъден с влязла в сила присъда, за престъпление, аналогично на тези по т. 1, в друга държава членка или трета страна;

3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган.

4. е налице неравнопоставеност в случаите по чл. 44, ал. 5 ЗОП

5. е установено, че:

* е представил документ с невярно съдържание, свързан с удостоверяване липсата на основания за отстраняване или изпълнението на критериите за подбор;
* не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;

7. е налице конфликт на интереси, който не може да бъде отстранен.

* Основанията по чл.54, ал. 1, т. 1, 2 и 7 ЗОП се отнасят за лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.
* В случаите по чл.54 ал. 2 ЗОП, когато кандидатът или участникът, или юридическо лице в състава на негов контролен или управителен орган се представлява от физическо лице по пълномощие, основанията по чл.54, ал. 1, т. 1, 2 и 7 се отнасят и за това физическо лице.
* Възложителят може да не прилага изискванията по чл.54, ал. 1 ЗОП при поръчки, възлагани на основание чл. 79, ал. 1, т. 3 и 4, чл. 182, ал. 1, т. 1 или чл. 191, ал. 1, т. 2 и 3 ЗОП, когато се налага да се защитят особено важни държавни или обществени интереси. В тези случаи той е длъжен да посочи мотиви в обявлението за възлагане на поръчка, а при възлагане по чл. 191, ал. 1, т. 2 и 3 ЗОП - в досието на поръчката.
* Чл.54, ал.1, т. 3 ЗОП не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.
* Възложителят отстранява от участие в процедура за възлагане на обществена поръчка кандидат или участник за когото е налице някое от следните обстоятелства:

1. обявен е в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че кандидатът или участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

2. опитал е да:

* повлияе на вземането на решение от страна на възложителя, свързано с отстраняването, подбора или възлагането, включително чрез предоставяне на невярна или заблуждаваща информация, или
* получи информация, която може да му даде неоснователно предимство в процедурата за възлагане на обществена поръчка.

3.Основанията по 55, ал. 1, т. 5 ЗОП се отнасят за лицата, посочени в чл. 54, ал. 2 и 3 ЗОП, а именно това са лицата, които представляват участника или кандидата и за членовете на неговите управителни и надзорни органи съгласно регистъра, в който е вписан участникът или кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му, както и за физическите лица пълномощници.

* При наличие на обстоятелства по чл.55 ал. 1, т. 1 ЗОП, възложителят има право да не отстрани от процедурата кандидат или участник на посоченото основание, ако се докаже, че същият не е преустановил дейността си и е в състояние да изпълни поръчката съгласно приложимите национални правила за продължаване на стопанската дейност в държавата, в която е установен.

***ДОКАЗВАНЕ: При подаване на офертата участникът декларира липсата или наличията на основанията за отстраняване чрез представяне на цифрово подписан Единен европейски документ за обществени поръчки (ЕЕДОП). Информацията се посочва в приложните полета на Част III: „Основания за изключване” от ЕЕДОП.***

* **Мерки за доказване на надеждност**

1.Кандидат или участник, за когото са налице основания по чл. 54, ал. 1 ЗОП и посочените от възложителя обстоятелства по чл. 55, ал. 1 ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел кандидатът или участникът може да докаже, че:

1. е погасил задълженията си по чл. 54, ал. 1, т. 3 ЗОП, включително начислените лихви и/или глоби или че те са разсрочени, отсрочени или обезпечени;

2. е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

3. е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения;

4. е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

2. Възложителят преценява предприетите от кандидата или участника мерки, като отчита тежестта и конкретните обстоятелства, свързани с престъплението или нарушението.

3. В случай че предприетите от кандидата или участника мерки са достатъчни, за да се гарантира неговата надеждност, възложителят не го отстранява от участие в поръчката. Мотивите за приемане или отхвърляне на предприетите по ал. 1 мерки и представените доказателства се посочват в решението за предварителен подбор, съответно в решението за класиране или прекратяване на процедурата, в зависимост от вида и етапа, на който се намира процедурата.

4. Кандидат или участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, няма право да използва предвидената в ал. 1 възможност за времето, определено с присъдата или акта.

1. Други изисквания към участниците, КОИТО МОЖЕ ДА БЪДАТ ПРЕДВИДЕНИ В НАЦИОНАЛНОТО ЗАКОНОДАТЕЛСТВО.
	1. ***Участници, които са свързани лица по смисъла на § 1, т. 13 и 14 от допълнителните разпоредби на Закона за публичното предлагане на ценни книжа не могат да бъдат самостоятелни участници в една и съща процедура***.Посоченото основание не се прилага за подизпълнителите и третите лица, които участникът предвижда да ползва.

*Забележка: В случай че по време на провеждане на процедурата настъпи подобно обстоятелство участникът е длъжен да уведоми писмено възложителя в 3-дневен срок от настъпването му.*

***ДОКАЗВАНЕ: При подаване на офертата участникът декларира липсата или наличието на обстоятелства по смисъла на § 2, т. 45 от допълнителните разпоредби на ЗОП чрез представяне на цифрово подписан Единен европейски документ за обществени поръчки (ЕЕДОП). Информацията се посочва в приложните полета на Част ІІІ, раздел Г от ЕЕДОП.***

* 1. ***Не могат да участват в процедурата за възлагане на настоящата обществена поръчка участници, които са дружества, регистрирани в юрисдикции с преференциален данъчен режим и свързаните с тях лица, включително и чрез обединение/консорциум,*** в което участва дружество, регистрирано в юрисдикция с преференциален данъчен режим (чл.3, т.8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮДРСЛТДС), освен когато не са налице условията по чл. 4 от ЗИФОДРЮДРСЛТДС.

***ДОКАЗВАНЕ: При подаване на офертата участникът декларира дали дружеството – участник е регистрирано в юрисдикция с преференциален данъчен режим чрез представяне на цифрово подписан Единен европейски документ за обществени поръчки (ЕЕДОП). Информацията се посочва в приложните полета на Част ІІІ, раздел Г от ЕЕДОП. В случай че, дружеството – участник е регистрирано в юрисдикция с преференциален данъчен режим, но са приложими изключенията по чл. 4 от ЗИФОДРЮПДРКЛТДС, се посочва конкретното изключение*.**

1. КРИТЕРИИ ЗА ПОДБОР към техническите И ПРОФЕСИОНАЛНИ ВЪЗМОЖНОСТИ на участниците:
	1. ***През последните 3 /три/ години, считано от датата на подаване на офертата, участникът трябва да е изпълнил услуги, с предмет , идентичен или сходен с предмета на поръчката. Под предмет, идентичен или сходен с предмета на поръчката, следва да се разбира изпълнение на дейности по техническо обслужване и/или ремонт на автомобили.***

***ДОКАЗВАНЕ:***  При подаване на офертатаучастникът декларира съответствие с поставеното изискване, чрез попълване на **Част IV**, раздел В, т. 1а) от ЕЕДОП като предостави и информация за стойността, датата, и получателя на услугата.

*При условията на чл. 67, ал. 5 от ЗОП възложителят може да изиска документи, чрез които се доказва декларираната в ЕЕДОП информация - Списък на услугите, които са идентични или сходни с предмета на поръчката, изпълнени през последните 3 години, считано от датата на подаване на офертите, с приложени към него доказателства за извършените услуги.*

Участникът следва да разполага с минимум 1 брой сервиз/сервизна база разполагаща с техническо оборудване за извършване на дейностите, в която ще се извършват ремонтите, предмет на настоящата процедура, находящи се в Община Своге, Столична Община, община Мездра, община Ботевград, или други населени места. Изпълнителят осигурява транспортирането от адреса на Възложителя или от мястото на авариралия автомобил и връщането му обратно своя сметка, в случай, че сервиза се намира на повече от 50 км.от адреса на Възложителя /гр.Своге, ул.Звънче 2/или от мястото на авариралия автомобил.

***ДОКАЗВАНЕ:***  При подаване на офертатаучастникът декларира съответствие с поставеното изискване, чрез попълване на Част IV, раздел В, т. 9) от ЕЕДОП като предостави информация за налична сервизна база с посочен адрес и контакти (телефон и e-mail) и техническото оборудване, с което разполага сервизната база.

*При условията на чл. 67, ал. 5 от ЗОП възложителят може да изиска документи, чрез които се доказва декларираната в ЕЕДОП информация – декларация за инструментите, съоръженията и техническото оборудване, които ще бъдат използвани за изпълнение на поръчката*.

* 1. ***Участниците следва да разполагат с  персонал за изпълнение на поръчката, с определена професионална компетентност - минимум 1 брой специалист - изпълнител с придобито образование монтьори, притежаващи, съответното удостоворение, диплома за специалността.***

***ДОКАЗВАНЕ:*** При подаване на офертатаучастникът декларира съответствие с поставеното изискване, чрез попълване на Част IV, раздел В, т. 6) от ЕЕДОП като предостави информация за специалистите-изпълнители, които ще изпълняват поръчката, както и данни за придобитото от тях образование, включително дипломи и/или сертификати или еквивалентни документи за квалификация (посочват се вид и номер на диплом/сертификат или друг документ, срок на валидност, издаващ орган, евентуално web-адрес, на който може да бъде намерена информация за посочения сертификат).

*При условията на чл. 67, ал. 5 от ЗОП възложителят може да изиска документи, чрез които се доказва декларираната в ЕЕДОП информация - заверени копия от* дипломи и/или сертификати или еквивалентни документи за квалификация.

ЗАБЕЛЕЖКА: Преди сключването на договор за обществена поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива. В случай, че във връзка с чл. 67, ал. 5 от ЗОП, при провеждане на процедурата избрания изпълнител е представил някои от изброените документи удостоверяващи съответствието с поставените критерии за подбор, не е необходимо да ги представя повторно.

**РАЗДЕЛ ІІІ**

СЪДЪРЖАНИЕ НА ОФЕРТАТА

 Документите, свързани с участието в процедурата се представят в запечатана, непрозрачна опаковка от участника или упълномощен от него представител лично, чрез пощенска или друга куриерска услуга с препоръчана пратка с обратна разписка. Опаковката по предходното изречение трябва да съдържа:

* **Опис на представените документи**;
* **„Заявление за участие” –** включващо документите по чл. 39, ал. 3 от ППЗОП, отнасящи се до личното състояние и критериите за подбор на участниците.
* **„Техническо предложение” -** включващо документите по чл. 39, ал. 3, т. 1 от ППЗОП.
* **Отделен, запечатан, непрозрачен плик с надпис „Предлагани ценови параметри” –** в него се поставя ценовото предложение по чл. 39, ал. 3 т. 2 от ППЗОП.

***ВАЖНО!!! Съгласно чл. 67, ал. 4 от Закона за обществените поръчки, във връзка с § 29, т. 5, б. „а” от Преходните и заключителни разпоредби на ЗОП, считано от 01.04.2018 г. Единният европейски документ за обществени поръчки /ЕЕДОП/ се предоставя задължително цифрово подписан в електронен вид.***

1. Опис на представените документи
	1. **Опис на представените документи**, съдържащи се в офертата, подписан от участника – попълва се ***Образец №1***
	2. Заявление за участие - включващо документите по чл. 39, ал. 3 от ППЗОП, отнасящи се до личното състояние и критериите за подбор на участниците, както следва:
		1. **Единен европейски документ за обществени поръчки (ЕЕДОП)** за участника в съответствие с изискванията на закона и условията на възложителя, а когато е приложимо – ЕЕДОП за всеки от участниците в обединението, което не е юридическо лице, за всеки подизпълнител и за всяко лице, чиито ресурси ще бъдат ангажирани в изпълнението на поръчката - попълва се ***Образец №2***.

 **ВАЖНО!!!** Съгласно чл. 67, ал. 4 от Закона за обществените поръчки, във връзка с § 29, т. 5, б. „а” от Преходните и заключителни разпоредби на ЗОП, считано от 01.04.2018 г. Единният европейски документ за обществени поръчки /ЕЕДОП/ се предоставя задължително в електронен вид по образец, утвърден с акт на Европейската комисия. При подаване на офертата **участниците задължително предоставят ЕЕДОП в електронен вид**, като той трябва да бъде **цифрово подписан и приложен на подходящ оптичен носител към пакета документи** за участие в процедурата. Форматът, в който се предоставя документа, не следва да позволява редактиране на неговото съдържание.**е-ЕЕДОП в който декларират личното състояние подават представляващите участника, членовете на управителни или надзорни органи, пълномощници, в случай, че офертата се подава след упълномощаване.**

***Указания за подготовка на ЕЕДОП****:*

* *При подаване на офертата участникът декларира липсата на основанията за отстраняване по т. 1.1 (основанията по чл.54, ал.1, т.1, т. 2, т.3, т. 4, т.5, т.6 и т.7 и определените от възложителя обстоятелства по чл.55, ал.1, т.1 и т.5 от ЗОП) и съответствие с критериите за подбор чрез представяне на ЕЕДОП. В него се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.*
* *В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.*
* *В част II, Раздел А от ЕЕДОП, участниците посочват единен идентификационен код по чл. 23 от Закона за търговския регистър, БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата. Когато участник в обществена поръчка е обединение, което не е юридическо лице, в част II, Раздел А от ЕЕДОП се посочва правната форма на участника (обединение/консорциум/друга), като в този случай се подава отделен ЕЕДОП за всеки един участник в обединението. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.*
* *В част II, Раздел Б от ЕЕДОП се посочват името/ната и адреса/ите на лицето/ата, упълномощено/и да представляват участника за целите на процедурата за възлагане на обществена поръчка, както и всички лица, които представляват участника, членовете на неговите управителни и надзорни органи, както и други лица, които имат правомощия да упражняват контрол при вземането на решения от тези органи.*
* ***ЕЕДОП се подписва цифрово, като задължително се вписват трите имена и качеството на подписващите.***
* *В Част ІV, Раздел В, т. 10 от ЕЕДОП участниците посочват подизпълнителите и дела от поръчката, който ще им възложат, ако възнамеряват да използват такива.*
* *Когато участникът се позовава на капацитета на трети лица, посочва това в Част II, Раздел В от ЕЕДОП и приложимите полета от Част IV от ЕЕДОП.*
* *Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен цифрово подписан ЕЕДОП.*
* *В случай, че участникът е обединение, което не е юридическо лице ЕЕДОП се представя цифрово подписан за всяко физическо и/или юридическо лице, включено в състава на обединението.*
* *Когато изискванията по т. 1.1, т. 1), 2) и 7) (чл. 54, ал. 1, т. 1, 2 и 7 от ЗОП) се отнасят за повече от едно лице, всички лица подписват цифрово един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 от ЗОП се попълва в отделен цифрово подписан ЕЕДОП за всяко лице или за някои от лицата.*
* *Когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, цифрово подписан от лице, което може самостоятелно да представлява участника.*
* *Участниците могат да използват ЕЕДОП, който вече е бил използван при предходна процедура за обществена поръчка, при условие че потвърдят, че съдържащата се в него информация все още е актуална. Участниците могат да използват възможността, когато е осигурен пряк и неограничен достъп по електронен път до вече изготвен и подписан електронно ЕЕДОП.*

*В тези случаи към документите за подбор вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва адресът, на който е осигурен достъп до документа.*

* *Когато за участник е налице някое от основанията по чл.54, ал.1, т.1, т. 2, т.3, т. 4, т.5, т.6 и т.7 и определените от възложителя обстоятелства по чл.55, ал.1, т.1 и т.5 от ЗОП и преди подаването на офертата той е предприел мерки за доказване на надеждност по чл. 56 от ЗОП, тези мерки се описват в ЕЕДОП.*

*Важно:*

*Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата. Документите се представят и за подизпълнителите и третите лица, ако има такива.*

* + 1. **Документи за доказване на предприетите мерки за надеждност, когато е приложимо** – представят се документите посочени в т. III от документацията.
		2. **Документ, от който да е видно правното основание за създаване на обединението (когато е приложимо) - заверено от участника копие**.
		3. Декларация за информираност и съгласие за обработване на лични данни Образец №5 – оригинал.
		4. Декларация по чл.6, ал.2 от ЗМИП-Образец №6 – оригинал
1. Техническо предложение - включващо документите по чл. 39, ал. 3, т.1 от ППЗОП, както следва:
	1. **Документ за упълномощаване**, когато лицето, което подава офертата, не е законният представител на участника – оригинал или нотариално заверено копие.
	2. **Техническо предложение за изпълнение на поръчката** в съответствие с техническата спецификация и изискванията на възложителя – попълва се ***Образец № 3.***
		1. **Декларация по чл.39, ал.3, т.1, б."Д" ППЗОП- Образец 4**
		2. **Декларация за информираност и съгласие за обработване на личните данни** ***Образец №5 – оригинал,***
2. Предлагани ценови параметри (отделен, запечатан, непрозрачен плик с надпис „Предлагани ценови параметри”) - в него се поставя ценовото предложение по чл. 39, ал. 3 т. 2 от ППЗОП, както следва:

В плика с надпис „Предлагани ценови параметри”участникът поставя своите ценови предложения за изпълнение на поръчката по ***Образец № 7.***

 Извън плика с надпис „Предлагани ценови параметри” не трябва да е посочена никаква информация относно цената.

Участници, които и по какъвто начин са включили някъде в офертата си извън плика „Предлагани ценови параметри” елементи, свързани с предлаганата цена (или части от нея), ще бъдат отстранени от участие в процедурата.

Сключване на договор

1.Възложителят сключва с определения изпълнител писмен договор за обществена поръчка, при условие че при подписване на договора определеният изпълнител:

1. представи документ за регистрация в съответствие с изискването по чл. 10, ал. 2 ЗОП

2. представи документи, удостоверяващи липсата на основанията за отстраняване от процедурата, както и съответствието с поставените критерии за подбор, включително за третите лица и подизпълнителите, ако има такива;

3. представи определената гаранция за изпълнение на договора;

4. извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт и е поставено от възложителя в условията на обявената поръчка.